open-index/open-wikipedia-markdown huggingface dataset:
Antonov

**Antonov Design Bureau**, eller **Antonov Aeronautical Scientific/Technical Complex (Antonov ASTC)**, (Ukrainsk: *Авіаційний науково-технічний комплекс імені Антонова, АНТК ім. Антонова*) er en statseid flyprodusent stiftet 1946 av Oleg Antonov. Selskapet er fra Ukraina (tidligere Sovjetunionen) og har hovedkontor i Kiev. Antonov produserer transportfly med prefikset **An** og har sin ekspertise på feltet med store flykontruksjoner. Selskapet har blant annet konstruert verdens største fly, seksmotorsflyet An-225 *Mriya*, som ble designet med tanke på å frakte den russiske romfergen Buran.

## Produksjon
I tillegg til store konstruksjoner, har Antonov også bygget flytyper til militært bruk og flere bruksområder, samt flere sivile passasjerfly til det som i sovjettiden var et stort marked. Selskapet har i nyere tid rettet seg mot et voksende marked i Europa og resten av verden, blant annet med utleie av transportflyene An-124 til store frakteoperasjoner og nye flydesign som skal ta opp kampen med de etablerte flyprodusentene fra både Europa og USA. Antonov lanserte i 2004 det nye regionalflyet An-148 og undergår for tiden også omfattende testing på An-70, som sies å være en konkurrent til det kommende transportflyet A400M fra Airbus.

## Produkter

## Referanser


## Eksterne lenker
* 
* Aircraft-Info.net – Antonov
Trypsin

**Trypsin** er et enzym som spalter proteiner med basisk pH. Trypsin splitter proteinkjeder på karboksylsiden av arginin og lysin på bortsett fra når disse etterfølges av et prolin. Bortsett fra det, er det stor sannsynlighet for at splittingen slår feil, når to basiske aminosyrer sitter på rad.

Trypsin er en av de mest brukte proteaser i proteinanalyse. Den brukes ofte i forbindelse med proteomanalyse, innen oppfølging av LC-MS analyse.

## Referanser
Åfjord kirke

**Åfjord kirke** ligger ved Åfjord prestegård, rundt 700 meter nord for Årnes i sentrum av Åfjord i Trøndelag og er en stor trekirke med rom for drøyt 400 personer. Da kirken var nybygd hadde den plass til om lag 650 personer, inklusive alle galleriene.

Dette er den tredje kirken i Åfjord.
Den første kirken, *Á kirkja*, som ble bygd etter reformasjonen var viet Johannes Døperen. Den brant ned på grunn av lynnedslag i 1766, og sammen med prestegården i 1770. Beslutningen om å bygge dagens Åfjord kirke ble godkjent i en kongelig resolusjon av 16. juni 1877. Kirken ble bygd av byggmester K. Guttormsen fra Trondheim for omtrent 32&nbsp;000,- kroner. Flere åfjordinger var med på byggearbeidet. Kirka ble vigslet av biskop Andreas Grimlund den 9. oktober i 1879.

Altertavlen, som viser Jesus på korset, er malt av infanterikaptein Harald Lassen, bror av Kristoffer Andreas Lassen, som var sogneprest i Åfjord fra 1847 til 1862.

## Referanser




## Litteratur
* 
* 
* 

## Eksterne lenker
* 
*
J. Randy Taraborrelli

**John Randall Anthony Taraborrelli** (født 29. februar 1956) er en amerikansk biograf og journalist. Han er mest kjent for sine kjendisbiografier om artister som *[[Madonna (artist)|Madonna]]* og *[[Michael Jackson]]*. Taraborrelli bor for tiden i Los Angeles, California.

## Bøker

*Diana: *A Celebration of the Life and Career of [[Diana Ross]]* (1985)
*Motown: *Hot Wax, City Cool and Solid Gold* (1988)
**Laughing Till It Hurts – The Complete Life and Career of [[Carol Burnett]]* (1988)
**Call Her Miss Ross* (1991)
**[[Michael Jackson]] – The Magic and the Madness* (1991) (oppdatert 2003)
**[[Cher (artist)|Cher]] – A Biography* (1992)
**[[Frank Sinatra|Sinatra]] – Behind the Legend* (1997)
**Jackie, Ethel and Joan: Women of Camelot* (2000)
**Once Upon a Time: Behind the Fairytale of Princess Grace and Prince Rainier* (2003)
**[[Madonna (artist)|Madonna]] – An Intimate Biography* (2004)

## Eksterne lenker
*
Berlinerbolle

En **berlinerbolle** (også kjent som **smultbolle**) er en bolle som stekes i varm smult eller frityrolje og rulles i sukker eller melis. Normalt har den gjerne enten vaniljekrem eller syltetøy i et hulrom på innsiden.

I Tromsø er den kjent under navnet solbolle eller mørketidsbolle (dekket med et lag av mørk sjokolade) som kommer av at den spesielt spises på senhøsten og dagene rundt 21. januar når sola kommer tilbake etter mørketiden.

Berlinerboller er tradisjonelt laget rundt fastelavn.

## Referanser


## Eksterne lenker
* 
*
Panhard VBL

**VBL** eller **Véhicule Blindé Léger** (fransk: *Lett Pansret Kjøretøy*) er et fransk amfibisk pansret oppklaringskjøretøy med firehjulstrekk, produsert av Panhard.

## Eksterne lenker
*
Politiagentene

***Politiagentene*** (orig: *Stingers*) er en australsk krim- og dramaserie som gikk på Nine Network fra 1998 til 2004. Serien handlet om en gruppe politiagenter i Melbourne som levde et hemmelig liv under stadig skiftende identiteter. Ved hjelp av løgner og dobbelspill infiltrerte agentene de kriminelle miljøene og løste saker der andre politienheter sto maktesløse. De skjulte sin virkelige identitet, ikke bare for forbryterne, men også for kollegene. Tre menn og to kvinner utgjorde den hemmelige spanergruppen: Peter Church  (Peter Phelps) er var ensom ulv som er dypt plantet i det kriminelle miljøet. Ellen MacKenzie (Anita Hegh) hadde hatt en lynkarriere i politiet og var spesialist på organisert kriminalitet. Bernardo Rocca (Joe Petruzzi) var gruppens trygge klippe og var på vei oppover karrierestigen. Angie Piper (Kate Kendall) var en meget samvittighetsfull og fysisk topptrent politikvinne. Oscar Stone (Ian Stenlake) var gruppens klovn, og et geni når det gjaldt å skape nye identiteter.

Serien er inspirert av virkelige historier hos en undercoverenhet ved Victoria Politiet i delstaten Victoria.

Den har blitt sendt i over 60 land, deriblant i Norge, hvor den ble sendt på NRK *[[Detektimen]]* fra 2000 til 2007. Den ble sendt i reprise på NRK3 fra 2008. I Norge hadde serien et seertall på mellom 500 000 og 800 000. Seertallene var høyest de første fem årene.

## Hovedroller
* Peter Church &ndash; Peter Phelps
* Angie Piper &ndash; Kate Kendall
* Bernie Rocca &ndash; Joe Petruzzi
* Oscar Stone &ndash; Ian Stenlake 
* Ellen Mackenzie &ndash; Anita Hegh 
* Kaye Kelso &ndash; Jessica Napier 
* Daniella Mayo &ndash; Roxane Wilson 
* Christina Dichiera &ndash; Jacinta Stapleton
* Luke Harris &ndash; Gary Sweet 
* Leo Flynn &ndash; Daniel Frederiksen
* Ingrid Burton &ndash; Rebecca Gibney

## Referanser


## Eksterne lenker
*
Peter Phelps

**Peter Phelps** (født 20. september 1960 i Sydney, Australia) er en australsk skuespiller. Han er mest kjent for rollen som «Peter Church» i TV-serien *[[Politiagentene]]*, men har også hatt roller i serier som *[[Baywatch]]* og *[[Sons and Daughters]]*.

## Referanser


## Eksterne lenker
* 
*
Protease

En **protease** (eller **peptidase**) er et enzym som spalter proteiner/peptider i mindre proteiner/peptider (også kalt proteolytisk enzym). Det finnes mange proteaser som blant annet er viktig for fordøyelsen. 

Frukt kan også inneholde spesielle proteaser, f.eks. bromelain fra ananas, ficin fra fiken og papain fra papaya. Det finnes naturlige og kunstige proteasehemmere (proteaseinhibitorer) som blokkerer enzymaktiviteten til proteaser. Proteaser forekommer overalt i cellen. Ødelegges og knuses celler, bryter proteasene ned proteinet. Dette har betydning for utbyttet hvis man skal isolere enzymer eller andre proteiner fra plantevev. 

Noen eksempler er: 
* Pepsin
* Trypsin
* Chymotrypsin
* Elastase
* Kollagenase
* Carboksypeptidase A
* Carboksypeptidase B
* Enzym

Serinproteaser er en gruppe enzymer som spalter peptidbindinger og som alle har aminosyren serin i det aktive sete. Alle serinproteaser har felles katalytiske mekanismer. OH gruppen i serin angriper peptidbindingene slik at de svekkes og brytes. De mest karakteristiske serinprotease er chymotrypsin, trypsin og elastase.

Chymotrypsin -chymotrypsin består av tre polypeptidkjeder som holdes sammen av fem disulfidbindinger. De tre kjedene er kjede A aminosyre mellom 1-13, kjede B aminosyre 16-146 og kjede C aminosyre 149-245. De fem disulfidbindingene er cystein sidekjede mellom 1 og 122, 42 og 58, 168 og 182, 191 og 220. I det aktive setet ligger de tre katalytiske essentielle, nemlig Ser 195, His 57 og Asp 102. Enzymet har antiparallel -plateark struktur, som består to foldede enheter (aminosyre 27-112 og 133-130). Hver enhet består av seks trådet antiparallelle plateark, som former seg i høy rad forvridende hydrogen binding . Chymotrypsin er syntetiseret i acinar cells av bukspyttkjærtellen som inactive precursor (zymogen), som også kalles chymotrypsinogen. Chymotrypsinogen aktiveres av aktion av protease i tynntarmen. Aktiveringen af chymotrypsinogen skjer i følgende trinn. Det er indre spaltning, som katalyseres av trypsin. dvs. bindingen mellem aminosyrerne Arg 15 og Il 16 brytes så kommer det en aktiv to kjedet enzym som kalles -chymotrypsin. Så følger det en lignede spaltning med chymotrypsin som katalysator. Dette foregår mellem aminosyrerne Leu 13 og Ser 14, -chymotrypsin blir til -chymotrypsin, til sist får -chymotrypsin til å bryte bindingen mellom Tyr 146 & Thr 147, Asn 148 & Ala 149.
Halo 2

***Halo 2*** er et førstepersonsskytespill utviklet av Bungie Studios og gitt ut til Xbox høsten 2004. Spillet er det andre i *Halo*-serien og oppfølgeren til ** fra 2001.

*Halo 2* er spillbart over Xbox Live, men spillet har også en omfattende enspillerdel.
Halo 2 stiller seg som det spillet som har blitt spilt mest over Xbox Live gjennom tidene. Og det mestselgende til Xbox.
## Historien
Handlingen foregår i år 2552. Spilleren har rollen som SPARTAN 117, bedre kjent som Master Chief (MC). Man spiller også deler som en Covenant Elite, the Arbiter.

Master Chief har nettopp kommet tilbake fra det som skjedde i Halo, og blir belønnet med en utmerkelse. The Covenant har funnet jorden, og Master Chief må forsvare stasjonen han er på. Etter at han forlater Cairo Station sloss han på jorden til han får i oppdrag å forfølge skipet til Profeten Regret. De finner en Halo nummer to som er et supervåpen som kan utrydde alt liv i galaksen. MC må hindre Regret i å aktivere Halo. Han blir fanget av Gravemind og her treffer han The Arbiter. Han blir fortalt at Truth (sjefprofeten) har the Index (nøkkelen til å avfyre Halo) og han og Arbiter drar til forskjellige steder for å finne indexen. Master Chief drar inn til High Carity (en romstasjon/by som er hovedkvarteret til the Covenant) for å stoppe ham. Dette klarer han ikke siden Prophet of Truth drar til jorden før MC klarer å stoppe ham. Han kommer seg inn i skipet til Truth og følger ham til jorden for å forsvare den.

The Arbiter: En sangheli general som blir anklagd for kjetteri fordi han ikke klarte å bevare den første Halo ringen som Master Chief klarte å ødelegge i det første spillet. Han blir dømt til å være The Arbiter (En millitær rang som i fortiden var kun utdelt til de dyktikste krigerne, men i senere tid har blitt en form for straff der man settes ut på selvmordsoppdrag) og gjøre oppdrag for profetene. Først dreper han lederen for en rebelsk gruppe som er imot The Covenant. Deretter skal han finne The Index. Han finner ut at noen mennesker har fått tak i den først. Tartarus (en brute) tar Indexen fra Miranda Keyes og dytter The Arbiter ned i avgrunnen for å drepe ham. Her blir han tatt i mot av Gravemind. Han blir sendt til Halo's kontrollrom for å stoppe Tartarus fra å aktivere ringen, etter at Gravemind og MC har overbevist ham om at Halo er et farlig våpen. The Arbiter klarer å stoppe Tartarus og er nå ikke fiendtlig mot mennesker.

## Oppdateringer
Over Xbox LIVE kan spillere laste ned nye brett og oppdateringer til *Halo 2*. Den 5. juli 2005 ble *[[Halo 2 Multiplayer Map Pack]]* gitt ut, for å gi spillere uten tilgang til Xbox LIVE tilgang til disse oppdateringene.

## Eksterne lenker
*
Anita Hegh

**Anita Hegh** (født 11. mai 1972) er en australsk skuespiller. Faren hennes er fra Norge og moren fra Estland, men Hegh selv er født og oppvokst i Australia. Hun er best kjent for rollen som «Ellen Mackenzie» i TV-serien *[[Politiagentene]]*.

## Referanser


## Eksterne lenker
*
Jacinta Stapleton

**Jacinta Stapleton** (født 6. juni 1979 i Malvern, Victoria, Australia) er en australsk skuespiller. Hun er kjent fra såpeserien *[[Neighbours]]* og politidramaserien *[[Politiagentene]]*.

## Referanser


## Eksterne lenker
* 
*
Lucius Aemilius Paullus

**Lucius Aemilius Paullus** et navnet til flere personer:

*Lucius Aemilius Paullus (general) – konsulen som ble beseiret av Hannibal i slaget ved Cannae 216 f.Kr.
*Lucius Aemilius Paullus Macedonicus – den ovennevntes sønn, kjent for erobringen av Makedonia etter slaget ved Pydna 168 f.Kr.
*Lucius Aemilius Paullus (konsul 50 f.Kr.)
*Lucius Aemilius Paullus (konsul 1)
Gaius Terentius Varro

**Gaius Terentius Varro** var en romersk konsul og kommandant. Sammen med sin kollega, Lucius Aemilius Paullus, var han kommandant i slaget ved Cannae under den andre punerkrigen i 216 f.Kr. mot den karthagenske generalen Hannibal. Slaget ble et knusende romersk nederlag.

Han kom fra en plebeiersk familie, hans far skal ha vært slakter, og ingen i familien hadde tidligere deltatt i det politiske liv.

Før han ble konsul hadde han vært pretor i 218 f.Kr., sannsynligvis på Sardinia. Han ble valgt til prokonsul i Picenum fra 215 til 213 f.Kr.. I 208&ndash;207 f.Kr. holdt han Etruria som propretor mot Hannibals yngre bror Hasdrubal Barca. Han reiste til Afrika i 200 f.Kr. som ambassadør.

## Referanser
Slaget ved Nola (215 f.Kr.)

Det **andre slaget ved Nola** ble utkjempet i 215 f.Kr. mellom Hannibals hær og en romersk hær under Marcus Claudius Marcellus. Det var Hannibals andre forsøk på å ta Nola. Han hadde mislyktes året før. Han ble igjen slått tilbake, men gjorde et nytt forsøk året etter.
Slaget ved Capua

Det **første slaget ved Capua** ble utkjempet i 212 f.Kr. mellom Hannibal og en romersk armé. Den romerske styrken var ledet av to konsuler, Quintus Fulvius Flaccus og Appius Claudius Pulcher. Den romerske styrken ble beseiret, men klarte å unnslippe.
Slaget ved Silarus

**Slaget ved Silarus** ble utkjempet i 212 f.Kr. mellom Hannibals armé og en romersk styrke ledet av pretor Marcus Centenius Penula. Karthagenerne seiret og ødela hele den romerske hæren.
Slaget ved Nola (214 f.Kr.)

Det **tredje slaget ved Nola** ble utkjempet i 214 f.Kr. mellom Hannibals hær og en romersk hær under Marcus Claudius Marcellus. Det var Hannibals tredje forsøk på å ta byen Nola. Igjen lyktes Marcellus å forhindre at byen ble tatt.
Let It Bleed

***Let It Bleed*** er et album av The Rolling Stones, utgitt i desember 1969.

Albumet er en naturlig oppfølger til *[[Beggars Banquet]]* fra året før og inneholder de siste bidragene til Brian Jones. Jones aller siste bidrag var autoharpe på «Midnight Rambler» i mars 1969.

Mick Taylor, Jones' erstatter, hadde allerede bidratt på singelen «Honky Tonk Women», som ble utgitt i juli 1969, men er også med på Let it Bleed-versjonen «Country Honk».
Albumet ble utgitt like etter at Stones hadde fullført en turné i USA som skulle bli til deres neste album *[[Get Yer Ya-Ya's Out! The Rolling Stones in Concert|'Get Yer Ya-Ya's Out!']]* året etter.

Som vanlig kom ikke singelen med på albumet, men «Honky Tonk Women» ble allikevel med i en countryversjon kalt «Country Honk». Albumet inneholder den første Rolling Stones-låten som i sin helhet ble sunget av Keith Richards, «You Got the Silver». Åpningsporet kalles «Gimmie Shelter», men omtales som «Gimme Shelter» på alle andre utgivelser.

*Let It Bleed* ble svært godt mottatt både av kritikere og publikum da det ble utgitt i slutten av 1969. Albumet nådde førsteplass på albumlisten i Storbritannia og tredjeplass i USA i januar 1970.

## Sporliste
Alle sanger er skrevet av Mick Jagger og Keith Richards, med mindre noe annet er oppgitt.
;Side én
#«Gimmie Shelter» – 4.36
#«Love in Vain» (Robert Johnson) – 4.22
#«Country Honk» – 3.10
#«Live With Me» – 3.35
#«Let It Bleed» – 5.33
;Side to
#«Midnight Rambler» – 6.56
#«You Got the Silver» – 2.54
#«Monkey Man» – 4.15
#«You Can't Always Get What You Want» – 7.30

## Besetning
;The Rolling Stones
*Mick Jagger - sang
*Keith Richards - gitar, sang
*Brian Jones - autoharp, perkusjon
*Mick Taylor - gitar, sang
*Bill Wyman - bass)
*Charlie Watts - slagverk, perkusjon

;Øvrige medvirkende
*Nicky Hopkins - piano, keyboard på «Live With Me», «You Got the Silver» og «Monkey Man»
*Ian Stewart - piano på «Let It Bleed»
*Leon Russell - piano på «Live With Me» 
*Ry Cooder - mandolin på «Love in Vain»
*Byron Berline - fiolin på «Country Honk»
*Merry Clayton - sang på «Gimmie Shelter»
*Bobby Keys - saksofon på «Live With Me»
*Jimmy Miller - trommer på «YCAGWYW», perkusjon, tamburin
*Al Kooper - keyboard, piano og valthorn på «YCAGWYW»
*Jack Nitzsche - korarrangement på «YCAGWYW»
*Nanette Newman - sang på «YCAGWYW»
*London Bach Choir - kor på «YCAGWYW»

## Ettermæle
I 2003 plasserte musikkmagasinet *[[Rolling Stone]]* *Let It Bleed* på 32.-plass på sin liste over «Tidenes 500 beste album»

## Referanser


## Eksterne lenker
*
Cannae

**Cannae** (moderne **Canne della Battaglia**) er en landsby i kommunen Barletta i regionen Puglia sørøst i Italia. Den ligger nær elven Aufidus på en høyde på den høyre elvebredden, 9,6 km sørvest fra dens munning og 9 km sørvest fra byen Barletta.

Den er kjent for slaget ved Cannae hvor romerne ble beseiret av Hannibal i 216 f.Kr. (se andre punerkrig). Det er omstridt hvorvidt slaget fant sted på den høyre eller venstre elvebredden.

Senere ble stedet et *municipium* og uviktige romerske rester eksisterer fortsatt på høyden kjent som *Monte di Cannae*. I middelalderen ble den et biskopsete, men ble ødelagt i 1276.

## Referanser
Jennie Johnsen

**Jennie Johnsen** (født 3. desember 1977 i Skien) er en norsk Venstre-politiker. Hun ble den inntil da yngste bystyrerepresentanten i Skien da hun som 17-åring ble valgt inn i Skien bystyre høsten 1995. Jennie Johnsen var leder i Unge Venstre fra 1998 til 2001. Fra 2002 til 2004 var hun nestleder i Venstre. Hun var fra 2003 til 2007 medlem i Oslo bystyre, der hun satt i Helse- og sosialkomitéen og var i perioden 2005–2009 vararepresentant til Stortinget. Hun var rådsmedlem i Nei til EU i 2011 og 2012.

## Eksterne lenker
*
Joggedress

**Joggedress** er en av de vanligste former for dagligdags uformelt tøy i den vestlige verden. Joggedresser består av joggebukser og en jakke eller genser som er laget i meget mykt, men slitesterkt stoff. De kan ha mange forskjellige farger. Begge kjønn bruker joggedress.

Et annet ord for joggedress er «grilldress» som er et folkelig uttrykk for et klesplagg bestående av en bukse og en jakke i samme stoff. Bruksområdene ved bruk kan være så mangt. Man forbinder ofte grilling med klesplagget, derav navnet grilldress. Begrepet er også ironisk i og med at joggedress innebærer fysisk aktivitet som mosjon, mens grilldress er det motsatte, og innebærer stillestående inntak av fetende mat, men riktignok utendørs. 

## Eksterne lenker
*
Rullestol

**Rullestol** er et hjelpemiddel for bevegelseshemmede mennesker. Hensikten er å øke den enkeltes mobilitet. Rullestoler er som oftest konstruert som en stol med hjul som drives med håndkraft, men finnes også i motoriserte utgaver. Disse går saktere, og har ikke samme kapasitet for passasjerer eller bagasje som biler.

Rullestoler «anses ikke som kjøretøy», derimot regnes den som fører rullestol «som gående» .. Dette gjør at rullestolbrukere skal benytte fortau og ikke veibane.

Rullestoler kan lages som en enkel stol for midlertidig forflytning eller som en stol for langvarig opphold. De forskjellige bruksområdene setter forskjellige krav til komfort, kvalitet og kjøreegenskaper.

Stoler som er beregnet for langvarig og personlig bruk må kunne justeres for å passe brukeren. Dette gjøres ved mekaniske justeringer og bytte av puter, armlener, fotstøtter og nakkestøtter.

Manuelle rullestoler skal utvikles i henhold til, og godkjennes etter, europeisk standard EN 12183.

## Elektriske rullestoler

Rullestoler kan også drives av en eller to elektromotorer. Slike stoler er oppladbare, og kan ha en forflytningskapasitet på opp mot 40 kilometer. Trafikkreglenes § 1 skriver at motordrevne rullestoler må «være konstruert for en hastighet som ikke overstiger 10 km/t» 

Elektriske rullestoler er i større grad enn manuelle tilpasset hver enkelt person, da de normalt brukes over lengre tid. 

Elektriske rullestoler skal utvikles i henhold til, og godkjennes etter, europeisk standard EN 12184.

Siden det i en elektrisk rullestol finnes mulighet for strømforsyning, har de ofte også elektriske tilleggsfunksjoner som justerbare seteinnstillinger, høydejustering, benvinkel etc. Enkelte elektriske rullestoler har også ståfunksjonalitet, som gjør at brukeren kan reises opp i stående stilling.

## Referanser


## Se også
* Bil
* Liggetralle

## Eksterne lenker
*
Karbala

**Karbala** (eller **Kerbela** eller **Kerbala**, (arabisk: كربلاء, *Karbalāʾ*) er en by i Irak, om lag 100 km sør for Bagdad. Folketallet er på ca. 596 000. Karbala er det viktigste valfartsstedet for de sjiittiske muslimene. Gravstedet til Husayn ibn Ali ligger her. Karbala er regnet for å være blant Iraks rikeste byer, pga. tilstrømmingen av pilegrimer.

## Referanser


## Se også
* Terrorangrepet i Karbala 17. mars 2008
Paradoks

Et **paradoks**, også kalt *[[anomali]]*, er en diskrepans/uoverensstemmelse mellom hva en teori sier og hva sunn fornuft forventer. Det er altså en selvmotsigelse som likevel rommer en sannhet. Forekomsten av paradokser hos en teori er naturligvis brysomt, men unnvikes ofte gjennom å innta posisjonen at sunn fornuft formes av hvordan ting ser ut å være, og ikke av hvordan de (egentlig) er, dvs. til teoriens fordel. 

## Bakgrunn
Paradokser i de empiriske vitenskapene forårsakes vanligvis av at teoriene beskriver ekstreme situasjoner som ikke er hverdagslige og stemmer overens med erfaringene fra den makroverden menneskets tankeverden formes fra. 

Paradokser i de eksakte vitenskapene forårsakes vanligvis av utilstrekkelig begrepsutvikling der nærliggende begreper for atskilte aspekter sammenfattes i et eneste, av at begrep er blitt gitt en uhensiktsmessig utforming eller av at en teori er ufullstendig eller anvendes utenfor sitt gyldighetsområde. Hvorvidt en teori er brukbar eller ikke i en kontekst er ofte et problem i seg. 

Forekomsten av paradokser hos en teori kan vise svakheter hos denne teorien og paradokser er derfor stadig en kilde til ny forskning. I de empiriske vitenskapene kan det være vanskelig å skille mellom hva som er virkelige problem med teorien og hva som bare avhenger av vår persepsjon. Det er derfor nærliggende å standardmessig underkjenne den sunne fornuftens gyldighet til fordel for teoriens gyldighet. Også blant representanter for de eksakte vitenskapene finnes en tendens til liknende lettsindige holdninger. Forskningen får derfor oftere innretningen å forklare paradoksene enn å eliminere dem. For en formell teori gjelder strenge krav om mangel på selvmotsigelser (i teorien selv) mens kravene til paradoksfrihet er sterkt forsømt.

## Eksempler på logiske paradokser
*Løgneren
*Implikasjonsparadokser
*Hempels paradoks
*Hilberts hotell
*Theseusskip
*Soritesparadokset
*Barberer-paradokset
*Buridans esel
*Unntaket som bekrefter regelen
*Valgoverbelastning

## Eksempler på fysiske paradokser
*Maxwells demon (termodynamikk)
*Schrödingers katt (kvantemekanikk)
*Tvillingparadokset (relativitetsteori)
*Stavhopperen (relativitetsteori)
*Olbers paradoks (astronomi)

## Se også
*Borland Paradoks
*Paradoksal intensjon

## Eksterne lenker

* 
* Google Directory category: Paradoxes
Maxwells demon

**Maxwells demon** er en benevnelse på et fysikalsk paradoks beskrevet av blant andre James Clerk Maxwell.

## Premisser
Termodynamikkens andre hovedsetning sier at entropien i et lukket system aldri kan minke med tiden. Om det finnes to lukkede gassbeholdere ved samme temperatur og en ventil i mellom, så kommer temperaturen til å forbli den samme.

## Selvmotsigelsen
Vi forestiller oss nå en liten intelligent skapning, kalt Maxwells demon, som kan åpne og lukke ventilen. Demonen slipper gjennom de raske gassmolekylene fra beholder A til B, og de langsomme fra B til A. Etter tilstrekkelig lang tid kommer partiklenes middelhastighet, og altså temperaturen, til å være høyere i beholder B enn A. Dette skulle innebære at den totale entropien har blitt redusert.

## Løsningen
For at Maxwells demon skal vite når det er på tide å åpne og stenge ventilen må den ha informasjon om de innkommende gassmolekylene. Informasjon kan betraktes som «negativ entropi». For å få denne informasjonen ville demonen være tvunget til å interagere med molekylene, for eksempel ved å beskyte dem med fotoner. Denne interaksjonen ville gi en nettoøkning av entropien, og således er en entropiminskende demon en umulighet.

## Kilder
*
Soritesparadokset

**Soritesparadokset**, er et logisk paradoks knyttet til kvantitetsbegrep.

## Premisser
En måte å formulere dette paradokset er med følgende premisser:
* Ett hvetekorn utgjør ingen haug.
* Om *n* hvetekorn ikke utgjør en haug så utgjør heller ikke *n*+1 hvetekorn en haug.
* Én million hvetekorn utgjør en haug.

## Selvmotsigelsen
For at begrepet «en haug» skal være relevant må det finnes en nedre grense for en haugs størrelse. Likevel finnes ingen slik grense. En million korn utgjør definitivt en haug, men noen få korn kan også virke som en haug i et mikroskop. Den mengden korn som virker som en haug i et mikroskop fremstår ikke som en haug når de ligger ute på et jorde. Til tross for dette fremstår ikke begrepet *haug* som irrelevant, og her ligger paradokset.

## Løsningen
Begrepet «haug» er ikke utelukkende avhengig av antall korn, men også av kontekst. I tillegg mangler begrepet en entydig definisjon. Dermed holder heller ikke premissene mål, ettersom de ikke tar høyde for flytende grenser.

Det norske folkeeventyret «Dreg du den, så dreg du den» (kjerringa og lasset) er en illustrasjon av dette.
Bobsleigh under Vinter-OL 2006

**Bobsleigh under Vinter-OL 2006** ble arrangert fra 17. til 26. februar i Cesana Pariol. Det ble arrangert tre øvelser i bobsleigh under Vinter-OL 2006, toer for kvinner og menn samt firer for menn.

## Medaljefordeling

## Medaljevinnere

## Resultater
### Menn
#### Toer
*18.&ndash;19. februar

#### Firer
*24.&ndash;25. februar

### Kvinner
#### Toer
*20.&ndash;21. februar

## Eksterne lenker
* 
* Turin 2006 Bobsleigh Results på olympics.com
* Bobsleigh at the 2006 Winter Olympics på olympedia.org
* Resultater  på sports-reference.com
Ales stener

**Ales stener** er en skipsformet steinsetting i Kåseberga på Österlen i Sverige. Monumentet består av 59 steiner i kvartssandstein, som veier omtrent 4-5 tonn hver. Steinsettingen er ca. 67 m lang og 19 m bred, og er Sveriges største bevarte skipssetting. Den ligger på brinken ut mot Østersjøen, 42 m over havet, med flott utsikt over kysten og over mot Bornholm. Monumentet ble oppført ca. 600 e.Kr., altså i merovingertiden. Dateringen er gjort på basis av karbondateringer fra undersøkelser i og rundt skipssettingen, også innunder noen av steinene. Det er også påvist at området der steinene ligger har vært bebodd svært lenge. Et steinsatt ildsted som ble funnet ved den nordvestre stavnsteinen viste seg å være fra eldre steinalder, 5300 – 5600 år før nåtid.

Det er uklart hva steinsettingen symboliserer. Den mest utbredte teorien er at dette har vært sted for ritualer ved begravelser og ved overganger mellom årtider. Det er ikke uvanlig å finne enkle branngraver under flat mark inne i eller ved slike steinsettinger. Dessverre er Ales stener ikke totalundersøkt, og den er skadd ved hardhendt «restaurering» med bulldozer på 1950-tallet. Det er derfor mulig at man ikke kommer helt til bunns i hva funksjonen egentlig har vært.

Arkeologen Nils G. Bruzelius besøkte stedet ca. 1870, da han kartla og beskrev steinene. Han beskriver da ytterligere to mindre skipssettinger, en på hver side av den store. Spor av den ene ble funnet ved søk med georadar i 2006. Da ble det også funnet spor etter en større gravhaug et stykke fra skipet. Flere utgravninger er planlagt i løpet av 2011.

En berømt skjønnlitterær hyllest er Anders Österlings (1884–1981) dikt «Ales stenar» i samlingen *Toner fra havet* (1933).

En mer kontroversiell teori er  at monumentet har astronomisk betydning. Enkelte mener at steinene har blitt plassert på denne måten etter solårets 365 dager og døgnets 24 timer og at hele anlegget utgjør en slags kalender fra yngre steinalder. Denne tolkningen motsies av karbondateringene, og dessuten tar den ikke høyde for at enkelte steiner er blitt forskjøvet under restaureringsarbeidene på 1950-tallet. 

## Eksterne lenker
* 
* Riksantikvarieämbetet informerer
* Det store guidebråket på Ales stener
* Ales stener – fra et arkeoastronomisk perspektiv
* Mobil Story
Gulrot

**Gulrot** (*Daucus carota* L. spp *sativus* (hoffm.)) er en toårig rotvekst. Den spiselige delen av planten er en pælerot som utvikles det første året. Rota er et lagringsorgan for sukker (sukrose) som planten bruker til blomsterutvikling det andre året. Blomsterstenglen blir 70&ndash;90 cm høy med en skjerm av hvite blomster.

Gulroten får den oransje fargen fra betakaroten, som blir omdannet til vitamin A i menneskekroppen. Veksten inneholder også en del andre vitaminer samt kalium, jern og fiber.

## Historie
Gulrota har flere viltvoksende slektninger og stammer trolig fra middelhavslandene og Lilleasia. I Norge er vill gulrot ikke sjelden nord til Sogn. Den ville gulrota (*Daucus carota*) eller den kultiverte gulrota (*-- sativus*) er nevnt i Romerske kilder fra det første århundre Gulrot har vært dyrka fra før år 700 i arabiske land, da Maurerne brakte den til Spania , og til Norden kom den på 1600-tallet. Sterkt fargede, fiolette gulrøtter ble først brukt som fargestoff. Først på 1800-tallet ble det populært å dyrke de oransje røttene som vi kjenner i dag.

## Dyrking i Norge
I Norge dyrkes gulrot over hele landet. Produksjonen skjer i hovedsak i Vestfold, Aust-Agder og Rogaland. Larvik er Norges største grønnsakskommune, særlig takket være gulrotproduksjonen i Lågendalen. I 2003 ble det produsert gulrøtter over ca. 13&nbsp;000 daa i Norge. Det norske gulrotarealet er på ca. 12&nbsp;000 mål.

## Se også
* Gulrotsuger 

## Referanser


## Kilder
* Balvoll, G.: *Grønsakdyrking på friland*, Landbruksforlaget 1999
* Statistisk sentralbyrå: *Jordbruksstatistikk 2003*, 2005, ISBN 82-537-6786-2

## Eksterne lenker
* 
*  Næringsinnhold i gulrot
The Jazz Mandolin Project

**The Jazz Mandolin Project** er en jazzgruppe som er spesiell på grunn av deres bruk av mandolin. The Jazz Mandolin Projects frontfigur var mandolinisten Jamie Masefield. Gruppen ble stiftet i 1993 og bestod også av bassisten Stacey Starkweather og slagverkeren Gabe Jarrett. De gav ut debutalbumet The Jazz Mandolin Project: Sun Died i 1996, før de ble oppløst året etter. James Masefield fikk da samlet de nye medlemmene trommeslageren Jon Fishman og bassisten Chris Dahlgren. De spilte inn en LP – Tour de Flux. I 1999 ble Jon Fishman erstattet av Ari Hoenig.

## Medlemmer
* Chris Dahlgren Bass (1997–)
* Ari Hoenig Slagverk (1999–)
* Jon Fishman Slagverk (1997–1999)
* Jamie Masefield Mandolin (1993–)
* Stacey Starkweather Bass (1993–1997)
* Gabe Jarrett Slagverk (1993–1997)

## Eksterne lenker
*
Fjærholmen

**Fjærholmen** i Færder kommune i Vestfold er et lite sted som ligger syd på øya Føynland. Her er det strand, volleyballbane, en liten kiosk som er åpen i sommersesongen, campingplass, seilbrygger samt Tønsberg seilforening.

Utafor kysten er det registrert ei forlist skipslast fra 1900-tallet. Denne har status som freda kulturminne.

## Referanser


## Eksterne lenker
* Artikler i lokalavisa Tønsbergs Blad med søkeordet «Fjærholmen»
* Nøtterøy familiecamping Fjærholmen
Are Sende Osen

**Are Sende Osen** (født 1970) er en norsk journalist, humorist, forfatter og programleder kjent fra det humoristiske radioprogrammet ''Are og Odin'', som han leder sammen med Klaus Joacim Sonstad. 

Osen vokste opp på Sverresborg i Trondheim.

Han studerte ved Universitetet i Trondheim. Omtrent samtidig begynte han sin journalistkarriere i *[[Adresseavisen]]*, der han blant annet skrev for helgemagasinet *Ut*. Også her samarbeidet han med Klaus Joachim Sonstad. 

I 1995 fikk han sommerjobb i radiokanalen NRK P3, og har vært tilknyttet NRK Radio siden da. Han fikk etter hvert et fast innslag som «Ensomme Are» i Espen Thoresens humorprogram *[[XL (radioprogram)|XL]]*. Dette utviklet seg til programmet *Bare Are*, hvor sauebonden Odin Jensenius etter hvert ble et fast innslag. Derfra var veien til radioprogrammet *[[Are og Odin]]* kort. Dette programmet gikk på hverdager fra 2002 til 2005. I perioden 2006 til 2008 ledet han programmet *[[Osenbanden (radioprogram)|Osenbanden]]* på NRK P3. Fra 2015 har han atter vært programleder i *Are og Odin* etter at programmet gjenoppstod, denne gang på lørdager på P1. Han er også programlederen i På Tro Og Are.

Høsten 2020 kom også den populærhistoriske podkasten Kongerekka som Are Sende Osen har produsert sammen med Ragnhild Sleire Øyen.

Osen hadde en liten rolle i filmen Børning 3 (2020) og er stemmen til dukken Gilbert i Barne-TV-programmet Bamselegen.

Sammen med Klaus Joachim Sonstad vant han Prix Radio 2005, «Årets Radionavn». Samme år mottok han Norsk Målungdoms dialektpris.

Osen har også skrevet bøkene *Are* (2003), *Are Sende Osen parodierer sin far* (2007) og *Kongerekka - blot, svette og tårer - hvordan Norge ble Norge* (2021)

## Radioprogrammer
* *XL* (1996–97)
* *Bare Are* (1998–2001)
* *Reform 99* (1999)
* *Ikke bare Are* (2002)
* *Are & Odin* (2002–2005)
* *Osenbanden* (2006–2009)
*Are & Odin (2015-fortsatt)
*Nesten helt sant (2018)

## TV
* *Sofa King Stupid* (2002) (NRK1) (6 programmer)
* *På tro og Are* (2010)
* *Redd menig Osen* (2012)
* *Normal galskap* (2014)
* *På tro og Are* (2017)

## Diskografi
**Få sjå på* (2007), med A-Laget
**No e det jul igjen* (2014)
### Are og Odin
;Album
**[[Bæ To Da Bone]]* (2004)
*** (2005)
;Singler
**Fred på jord* (2003)
**Klapp klapp* (2004)
**Rovdyr* (2004)
**Lys og varme baby* (2004)
**Kred* (2005)
### Deltar på
* Studentersamfundet i Trondhjem: *[[Alt er sex]]* (1997)
* Norske Gram: *[[Spæll mæ!]]* (2001)
* EVA Records: *[[Absolute 2004: The Summer Hits]]* (2004)
* TV-aksjonen 2004: *[[Hjerterom &ndash; Bøssebæreroppfordringer]]* (2004)
* EVA Records: *[[Absolute Hits 2004]]* (2004)
* EMI: *[[Vårfavoritter]]* (2005)
* EVA Records: *[[Absolute Music 49]]* (2005)
* NRK: *[[Latterlige øyeblikk]]* (2006)
* Tylden & co: *[[Grisefest &ndash; 18 tvilsomme partylåter om fest, fyll, fanteri og forplantning]]* (2007)
* Skrømt: *[[Gutan e samla]]* (2011)

## Bibliografi
* 

## Referanser


## Eksterne lenker
* 
*  NRK.no: Biografi: Are Sende Osen
Slaget ved Herdonia (212 f.Kr.)

Det **første slaget ved Herdonia** ble utkjempet i 212 f.Kr. under den andre punerkrigen mellom Hannibals karthagenske armé og romerske styrker ledet av praetor Gnaeus Fulvius. 

Fulvius var ikke klar over at Hannibal var i nærheten før han var i den umiddelbare nærheten av Herdonia. Fulvius er sagt å ha blitt uforsiktig etter sine enkle suksesser og rykket uforsiktig fremover. Fulvius aksepterte kamp på Hannibals tilbud på oppfordring fra sine ekstremt ivrige soldater. Hannibal satte ut sine styrker på sletten utenfor leiren sin, mens han sendte rundt tusen lette infanterister helt ute på sin venstre flanke for å gjennomføre et overraskelsesangrep fra skogområdene og bondegårdene som lå i den retningen. Hannibal sendte også ut 2000 numidere for å ta kontroll over veiene bak hæren til Fulvius. 

Hannibals armé overmannet romerne nesten umiddelbart. Fulvius flyktet med en gang etter at Hannibals angrep kom i front, bak og på begge sider. Rundt 2000 romere skal ha overlevd slaget.
Olga Rotsjeva

**Olga Vladimirovna Moskalenko-Rotsjeva** (russisk: Ольга Владимировна (Москаленко) Рочева; født 4. juli 1978) er en russisk langrennsløper.

Hun debuterte i verdenscupen 28. november 1998, ved å bli nummer 20 på 5 km fristil i finske Muonio. Per mars 2008 er hennes beste individuelle plassering i verdenscupen en 4.-plass på 10 km fristil, som hun oppnådde 15. desember 2005 i Canmore i Canada.

Hun deltok under OL 2006 i Torino med følgende resultater: 18.-plass på 30 km fristil, 14.-plass på sprinten og 6.-plass på lagsprinten (der hun gikk sammen med Aljona Sidko). Hun har også deltatt i ett verdensmesterskap, Liberec 2009. Der ble hun nummer 11 på 10 km klassisk, og nummer 27 på 15 km fellesstart med skibytte. Hun gikk også 4&nbsp;x&nbsp;5&nbsp;km stafett, der Russlands lag endte på en skuffende 10.-plass.

## Eksterne lenker
*
Frösön

**Frösön** i innsjøen Storsjön i Sverige er med et areal på 41 kvadratkilometer er den 27. største øya i Sverige og den største øya i landskapet Jämtland.

Øya var i nærmere tusen år Jämtlands hovedby, sentrum for handel og kommunikasjoner. Östersund overtok denne rollen fullstendig først da jernbanen kom til Östersund i 1879. Frösön inngår nå som en del av Östersund kommune, men var egen kjøpstad (köping) fram til 1970.

Frösön har tre bruforbindelser, i øst med Östersund (Frösöbron), i sørøst med Genvalla (Vallsundsbron) og i nordvest med Rödön (Rödöbron). Den høyeste åsen på Frösön, Östberget, er  468 moh. (176 m over Storsjön). I sørøst finnes også en sjø, Ändsjön.

Frösön er som mange andre steder rundt Storsjön oppkalt etter urnordiske guder; guden Frös – Frøys øy.

På Frösön fantes fra 900-tallet tingplassen der Jamtamot ble avholdt, offersteder, og fra 1100-tallet Frösö kirke, en av Sveriges mest populære bryllupskirker. Frösömarkedet ble avholdt her i mars måned, to uker etter Levangermarkedet. I nærheten av Frösö kirke lå fra 1679 Frösö Trivialskola som lenge var Sveriges eneste høyere lærested på landsbygda. Skolen ble flyttet inn til Östersund i 1847.

Frösöstenen er den nordligst plasserte runesteinen og den eneste i Jämtland.

Vestre Frösön var i lang tid militært område, der lå Frösö leir og senere F4 – Jämtlands flygflottilj, og der ligger nå Östersund flyplass. Flybasen ble lagt ned 2005. 

På slutten av 1800-tallet flyttet komponisten Wilhelm Peterson-Berger til Frösön, og området er åsted for hans opera *[[Arnljot]]* som dreier seg om hendelser som skjedde for omtrent tusen år siden. I de siste femti år er *Arnljot* oppført som friluftsspill hver sommer på Arnljotlägden ved Peterson-Bergers hjem (Sommarhagen), en rekke forestillinger ute i det fri med tidstypiske drakter.

## Referanser


## Eksterne lenker
* Frösön - froson.com med bl. a. turistinformasjon og kart
Sør-Norges Trålerlag

**Sør-Norges Trålerlag** er en sammenslutning av trålfiskere i Sør-Norge.

Trålerlaget har for tida 58 medlemsfartøy. Både eiere og mannskap er representert i lagets styrende organer. Styreleder er Valter Rasmussen. Sør-Norges Trålerlag har hovedkontor i Haugesund.

## Eksterne lenker
* Hjemmeside
Their Satanic Majesties Request

***Their Satanic Majesties Request*** er et album av The Rolling Stones, utgitt i desember 1967.

Musikalsk skiller albumet seg tydelig fra andre utgivelser av The Rolling Stones ved at det er sterkt inspirert av psykedelisk rock. Albumet huskes kanskje spesielt for at det hadde et 3-D bilde på fremsiden på første utgave i 1967.

Innspillingen av *Their Satanic Majesties Request* tok forholdsvis lang tid av flere grunner. 12. februar 1967 ble både Keith Richards, Mick Jagger og Brian Jones arrestert for besittelse av marihuana. De to førstnevnte ble idømt henholdsvis ett års og tre måneders fengsel, men ble til slutt løslatt etter tre dager. At produsenten Andrew Loog Oldham gav seg, bidro også til å forsinke prosjektet. Mick Jagger i 1967:

Som et psykedelisk forvarsel på albumet ble singelen «We Love You» utgitt i august 1967. *Their Satanic Majesties Request* er overgangen til at alle album fra da av skal ha samme sporliste i Storbritannia og USA. Noe som betyr at det som blir utgitt som singel i Storbritannia, heller ikke kommer på albumet i USA.

Bill Wyman fikk for første og eneste gang med en av sine låter på et Rolling Stones-album. «In Another Land» var hans komposisjon, og han sang også låten på utgivelsen. I bakgrunnen kan man høre Ronnie Lane og Steve Marriott fra The Small Faces. «In Another Land» ble utgitt som singel en uke før albumet kom ut, men da som en Bill Wyman solo singel. Snorkingen som avslutter «In Another Land» er ikke med på singelversjonen.

«She's a Rainbow» ble utgitt som singel tre uker senere med B-siden «2000 Light Years from Home» hvor man kan høre Brian Jones spille theremin. Selv med to av de beste sangene fra albumet, gikk ikke singelen høyere enn 25.-plass på begynnelsen av 1968. Da hadde Stones fått ny produsent og en ny start.

*Their Satanic Majesties Request* nådde tredjeplass på hitlistene i Storbritannia og andreplass i USA, tross lunken kritikk., og i Norge toppet Sven-Ingvars' *Bästa* og hindret listetoppen i januar 1968.

## Sporliste

Alle sanger er skrevet av Mick Jagger og Keith Richards, med mindre noe annet er oppgitt.
;Side én
#«Sing This All Together» – 3.47
#«Citadel» – 2.52
#«In Another Land» (Bill Wyman) – 3.14
#«2000 Man» – 3.08
#«Sing This All Together (See What Happens)» – 7.56
;Side to
#«She's a Rainbow» – 5.19
#«The Lantern» – 4.25
#«Gomper» – 5.09
#«2000 Light Years from Home» – 4.47
#«On With the Show» – 3.40

## Personell
;The Rolling Stones
* Mick Jagger – sang, perkusjon, kor
* Keith Richards – akustisk og elektrisk gitar, sang
* Brian Jones – Mellotron, theremin, orgel, sitar, tamboura, blokkfløyte, kor, bass på «Gomper»,
* Charlie Watts – slagverk, perkusjon, tabla
* Bill Wyman – bass, orgel, perkusjon, sang på «In Another Land»

;Øvrige medvirkende
* Nicky Hopkins – piano, cembalo
* John Lennon og Paul McCartney - kor  på «Sing This All Together»
* John Paul Jones – strykerarrangement på «She's a Rainbow»
;Øvrige på «In Another Land»
* Ronnie Lane – kor 
* Steve Marriott – kor, akustisk guitar, piano

## Referanser


## Eksterne lenker
*
Slaget ved Øvre Baetis

**Slaget ved Øvre Baetis** ble utkjempet i 211 f.Kr. mellom en karthagensk styrke ledet av Hasdrubal (Hannibals bror) og en romersk styrke ledet av Publius Cornelius Scipio og hans bror Gnaeus. Det umiddelbare resultatet var en karthagensk seier hvor begge de kommanderende brødrene ble drept. Før dette nederlaget hadde brødrene tilbrakt syv år (218&ndash;211 f.Kr.) i Hispania og hadde begrenset de ressursene som var tilgjengelig for Hannibal da han kjempet mot romerne i Italia.

Publius Cornelius Scipio var far til Scipio Africanus som senere skulle beseire Hannibal i slaget om Zama.
Jamtamot

**Jamtamot** var det selvstendige Jämtlands allting på Frösön som eksisterte fra første halvdelen av 900-tallet fram til 1500-tallet, da dets hovedfunksjoner gikk over til et representativt lagting.

I uken omkring den 12. mars da Jamtamot ble avholdt, den såkalte *Motsuken*, holdt samtidig Jämtlands største marked hus på Frösön, en møteplass for handelen mellom Norge og Sverige. Jamtamots markedsfunksjon levde videre gjennom århundrene under navnet  *Gregoriemarknaden*. Den flyttet i 1798 inn til den i 1786 grunnlagte byen Östersund og eksisterte siden helt fram til 1914.

I 1986, i forbindelse med byens 200-årsjubileum, ble Gregoriemarknaden gjenopplivet i Östersund, og den har siden da blitt holdt hvert år i mars.

## Eksterne lenker
* Alltinget Jamtamot
* 12 mars – "nasjonaldag"
* Gregoriemarknaden
* Historiske marknader
Slaget ved Capua (211 f.Kr.)

Det **andre slaget ved Capua** ble utkjempet i 211 f.Kr. da romerne beleiret Capua.

Hannibal forsøkte å bryte beleiringen av Capua ved å marsjere mot Roma. Han hadde håpet at denne trusselen ville tvinge romerne til å bryte beleiringen og marsjere tilbake til Roma for å forsvare byen. Med en gang romerne var ute i åpent landskap, planla han å engasjere romerne i et feltslag og beseire dem igjen. Men Hannibal oppdaget at forsvaret av Roma var formidabelt, og de romerske styrkene ved Capua visste dette. De brøt derfor ikke beleiringen. Hans forsøk hadde mislyktes, Hannibal var tvunget til å trekke seg tilbake sørover og Capua falt til romerne kort tid etterpå.
December’s Children (And Everybody’s)

***December's Children (And Everybody's)*** er et album av The Rolling Stones, utgitt i november 1965 i USA.

«Get Off of My Cloud» og  «As Tears Go By» ble også utgitt på singel i USA. «Route 66» og «I'm Moving On» er konsertinnspillinger fra den engelske EPen *[[Got LIVE If You Want It!]]* utgitt i juni 1965.

*December's Children* nådde fjerdeplass på hitlistene, og solgte til gullplate. 

## Sporliste

Alle sanger er skrevet av Mick Jagger og Keith Richards, med mindre noe annet er oppgitt.
;Side én
#«She Said Yeah» (Sonny Christy, Roddy Jackson) – 1.34
#«Talkin' About You» (Chuck Berry) – 2.35
#«You Better Move On» (Arthur Alexander) – 2.41
#«Look What You've Done» (Muddy Waters) – 2.19
#«The Singer Not the Song» – 2.27
#«Route 66» (live) (Bobby Troup) – 2.42
;Side to
#«Get Off of My Cloud» – 2.59
#«I'm Free» – 2.28
#«As Tears Go By» (Jagger/Richards, Andrew Loog Oldham) – 2.47
#«Gotta Get Away» – 2.11
#«Blue Turns to Grey» – 2.34
#«I'm Moving On» (live) (Hank Snow) – 2.18

## Personell
;The Rolling Stones
*Mick Jagger – sang, kor, munnspill, tamburin, perkusjon
*Keith Richards – elektrisk gitar, akustisk gitar 
*Brian Jones – elektrisk gitar, slide gitar, piano, kor
*Charlie Watts – trommer, tamburin
*Bill Wyman – bass, kor

;Øvrige medvirkende
*Ian Stewart – piano, orgel
*Jack Nitzsche – piano, tamburin
*Mike Leander - stryke arrangement på «As Tears Go By»

## Referanser


## Eksterne lenker
* 
* ''December's Children (And Everybody's)'' på The Rolling Stones' offisielle nettsider
Ivö

**Ivö**, tidligere **Ifø**, er en øy i Ivösjön med cirka 200 innbyggere. Den har en overflate på cirka 1500 hektar og ligger i nordøstre Skåne i Sverige.

Den nevnes første gang i kong Valdemars jordebok fra omkring 1250, hvor øya tilhørte den danske konge. 

Severdigheter er ruinen Ivøhus eller Biskopsborgen, hvor erkebiskop Anders Sunesen tilbrakte sine siste år som giktbrudden. I nærheten ligger Sankta Ursula kirke som Sunesen formentlig også lot oppføre. 

På den nordlige del av øya, finnes et stenbrudd, der utvinning av kaolin pågikk til og med 1950-tallet. Her finnes også fine bøkeskoger rundt den såkalte *Klacken*, som er en høyde som når 133 moh på øyas nordlige del. Ivö kan nås med bilferge.

## Referanser


## Eksterne lenker
*
Ivösjön

**Ivösjön** (tidligere dansk: Ivøsøen) i Sverige, er Skånes største innsjø. Den ligger nær grensen mot Blekinge. 

Nord for Ivösjön er det funnet omkring 80 millioner år gamle fossiler av komplette blomsterplanter. Ved Åsen på innsjøens nordvestre strand er det gjort funn av like gamle fossiler av fire ulike svaneøglearter, åtte arter mosasaurer og tre arter havskilpadder.

Ivösjön har også ved flere undersøkelser vist seg være Sveriges artsrikeste fiskesjø med ca. 25&ndash;30 fangede arter.
Fisket er viden kjent blant sportsfiskere. Den sjeldne mallen har blitt fanget i Skräbeån som drenerer Ivösjön og renner ut i Hanöbukten ved Möllefjorden, Nymölla.

I sjøen ligger Ivö som var et bispesete i middelalderen. Anders Sunesens Ivøhus er en ruin fra denne tiden. På Ivö finnes også et kaolinbrudd som var opprinnelsen til den keramiske industri som i mer enn hundre år fantes i Bromölla. Til Ivö går også Skånes eneste veiferge fra Barum.

## Referanser




## Eksterne lenker
*
Bestum

**Bestum** er et boligstrøk i Bydel Ullern i Oslo. Det grenser til Bestumkilen i sør, Vækerø i sørvest (ved fjorden), Sollerud i vest, Ullern i nordvest og nord, Abbediengen i nordøst, og Skøyen i øst og sørøst (her ved Skøyens underområde Sjølyst).  

Før utbyggingen til boligområde var Bestum et landbruksområde. Navnet Bestum (også Bestun) stammer fra midten av nordisk middelalder og er kjent fra så tidlig som 1200-tallet.  

Egennavnet Furulund ligger også i området, dette er bl.a. navnet på en vei og en trikkeholdeplass på Lilleakerbanen. Her ble også bygget bunkeren Festung Furulund, som under andre verdenskrig var tilholdssted for politisjef Heinrich Fehlis. Tidligere var også Bestum en holdeplass på Lilleakerbanen, men den ble lagt ned i 2002.

Området består av villaer, har mye grønt og er relativt dyrt. Bestum Vel ble stiftet i 1892, og er blant Norges eldste velforeninger.

## Referanser


## Se også
* Bestum skole
* Bestun stoppested

## Eksterne lenker
* 
* Bestum Vel
* død lenke Flyfotos i farger av Bestum fra 1960-årene. oslobilder.no (besøkt 10. januar 2012)